Nicolaus episcopus seruus seruorum dei dilecto filio Hugoni abbati monasterii Sancti Stephani Diuionensis ordinis Sancti Augustini Lingonensis diocesis salutem et apostolicam benedictionem: meritis tuæ devotionis inducimur ut honestas petitiones tuas quandum cum Deo possumus ad exauditionis gratiam admittamus sane petitio tua nobis exhibita continebat, quod frequenter contingit ecclesias et capellas uillæ Diuionensis monasterio tuo spiritualiter et temporaliter subiectas, ac eorum cimeteria, per humani effusionem sanguinis, et seminis uiolari. Unde cum uenerabilis frater noster Lingonensis episcopus ad eas reconciliandas de facili nequeat se conferre, et propter hoc prioribus et rectoribus ecclesiarum et capellarum ipsarum interim cessantibus a diuinis scandalum in populo generetur nobis humiliter suplicasti ut super hoc curaremus de oportuno remedio prouidere. Nos itaque tuis suplicationibus inclinati, reconciliandi ecclesias capellas, et cimeteria præfata, more solito aqua prius per episcopum benedicta, quotiens fuerit oportunum, absque ipsius diocesani preiudicto plenam et liberam tibi concedimus auctoritate præsentium facultatem. Constitutione qualibet super hoc in contrarium edicta non obstante; præsentibus post octo anno minime ualituris; datum apud Urbem Ueterem sexto calendas februarii pontificatus nostri anno tertio.